b'\n_START_ARTICLE_\nPropriosepsi\n_START_PARAGRAPH_\nPropriosepsi (/\xcb\x8cpro\xca\x8apri.\xc9\xb5\xcb\x88s\xc9\x9bp\xca\x83\xc9\x99n/ PRO-pree-o-SEP-sh\xc9\x99n), dari bahasa Latin proprius yang bermaksud "milik sendiri", "individu" dan persepsi, adalah deria kedudukan relatif anggota badan bersebelahan dan kekuatan usaha yang digunakan dalam pergerakan. Ia dibekalkan oleh proprioseptor di dalam otot berstria rangka dan juga sendi. Ia berbeza dengan eksterosepsi iaitu pencerapan dunia sekeliling, dan interosepsi iaitu pencerapan kesakitan, kelaparan dsb. serta pergerakan organ dalaman. Otak menyepadukan maklumat daripada propriosepsi dan daripada sistem vestibular ke dalam keseluruhan deria kedudukan, pergerakan dan pecutan tubuh badan.'